पुलिस की जांच को सही माना जाए तो सवाल खड़ा होता है कि आरोपी कसौली के जंगलों से छुपता- छुपता पिंजौर कैसे पहुंच गया। हालांकि पुलिस आरोपी को रिमांड में लेने के बाद उससे सच को उगलवा लेगी। सूत्रों की मानें तो पुलिस का यह भी मानना है कि वारदात को अंजाम देने के बाद आरोपी को किसी ने पिंजौर तक पहुंचाने में मदद जरूर की है। आरोपी ने शुरूआती पूछताछ में पुलिस को बताया है कि वह वारदात के बाद धर्मपुर रेलवे स्टेशन भी गया था। इससे ऐसा लग रहा कि शिमला से कालका की ओर जाने वाली अंतिम या इससे पहले की किसी ट्रेन से कालका पहुंच गया हो।